ગુજરાત વિધાનસભા ચૂંટણી માટે ભાજપ દ્વારા પ્રથમ 70 ઉમેદવારોની યાદી જાહેર કરવામાં આવી હતી. આ યાદીમાં કેટલાયે જૂના નામોનું પુરાવર્તન કરવામાં આવ્યું હતું, આમ કરી ભાજપ સેફ ગેમ રમ્યુ હતું. આમ છતાં વિવિધ વિસ્તારોમાં સ્થાનિક નેતાઓ અને કાર્યકર્તાઓએ વિરોધ કર્યો હતો. ત્યાર બાદ શનિવારે 36 ઉમેદવારોની જે બીજી યાદી જાહેર કરવામાં આવી છે, તેમાં બહુ ઓછા નામોનું પુનરાવર્તન થયું છે, આ યાદીમાં ઘણા નવા ચહેરાઓ જોવા મળ્યા છે. આ કારણે ભાજપની બીજી યાદી જાહેર થયા બાદ મીડિયા સેન્ટર પર હોબાળો થયો હોવાના પણ સમાચાર છે. ભાજપે કુલ 106 ઉમેદવારોના નામ જાહેર કર્યા છે, જેમાં પ્રથમ અને બીજા તબક્કા, બંને બેઠકોનો સમાવેશ થાય છે. આથી બાકીની 76 બેઠકો અંગે પણ ભાજપ ટૂંક સમયમાં જ જાહેરાત કરી શકે છે.